ไวตามิ้ลค์เท100สู้ตลาดอาฟตา
ไวตามิ้ลค์ ชี้อาฟตาดันตลาดนมถั่วเหลืองแข่งดุ เท100 ล้านบาทสู้
14 ม.ค. 2553

ไวตามิ้ลค์ ชี้อาฟตาดันตลาดนมถั่วเหลืองแข่งดุ เท100 ล้านบาทสู้ 
นายชนิต สุวรรณพรินทร์ ผู้จัดการทั่วไปสายงานการตลาด บริษัทกรีนสปอต ผู้ผลิตและทำตลาดสินค้าเครื่องดื่มน้ำส้ม กรีนสปอต และไวตามิ้ลค์ เปิดเผยว่าจากการเปิดเขตเสรีการค้าอาเซียน(อาฟตา)ซึ่งมีผลตั้งแต่วันที่ 1 ม.ค.ที่ผ่านมา จะเปิดโอกาสให้มีผู้แข่งขันรายใหม่ทั้งจากในและต่างประเทศ เข้ามาอยู่ในตลาดเครื่องดื่มนมถั่วเหลือง และทำให้ตลาดนี้เติบโตมากขึ้น 
สำหรับปีนี้บริษัทเตรียมใช้งบกว่า 100 ล้านบาททำตลาดผลิตภัณฑ์ไวตามิ้ลค์ ล่าสุดใช้งบ 30 ล้านบาทจัดงาน “ไวตามิ้ลค์ โลว์ ชูการ์ เปิดตัวสาวผิวขาวใส สะดุดใจปาปารัสซี่” ภายใต้แนวคิด ผิวสวย ดื่มได้ ยอดขาย อันดับ1 พร้อมเปิดตัวแบรนด์ แอมบาสเดอร์ คนแรก คือ “เกรซ กาญจน์เกล้า ด้วยเศียรเกล้า”  ในปี52 เครื่องดื่มนมพร้อมดื่มมีมูลค่าตลาดรวมกว่า 4หมื่นล้านบาท เติบโต 8% แบ่งออกเป็นนมถั่วเหลืองพร้อมดื่มมูลค่ากว่า 1 หมื่นล้านบาท มีอัตราเติบโต8% โดยผลิตภัณฑ์ไวตามิ้ลค์ครองส่วนแบ่งตลาดนมถั่วเหลืองอันดับ1 สัดส่วนกว่า 50% โดยกลุ่มของโลว์ ชูการ์ มีมูลค่าตลาดโดยรวมราว 600 ล้านบาท มีซึ่งไวตามิ้ลค์ โลว์ ชูการ์ ครองส่วนแบ่งตลาดอันดับ1 ด้วยส่วนแบ่ง 47% และหลังเปิดตัวแคมเปญคาดมีส่วนแบ่งตลาดเพิ่มอีก10-15% หรืออยู่ที่สัดส่วน52-53%   
ปัจจุบันไวตามิ้ลค์ใช้ประเทศไทยเป็นฐานการผลิตเพื่อส่งออกไปกว่า40ประเทศ  ซึ่งคาดว่าไม่น่าจะได้รับผลกระทบการเปิดเขตเสรีการค้าอาเซียน  แต่ในส่วนของวัตถุดิบที่ใช้ในการผลิต ซึ่งบริษัทนำเข้าน้ำนมดิบจากประเทศออสเตรเลีย และนิวซีแลนด์ ซึ่งทำให้ยังคงต้นทุนเดิมในการผลิตเท่าเดิมอยู่เช่นกัน ซึ่งในปีนี้บริษัทยังไม่มีแผนขึ้นราคาสินค้าหากต้นทุนการผลิตปรับขึ้น เพราะผลิตภัณฑ์นมถั่วเหลืองพร้อมดื่มจัดอยู่ในรายการสินค้าควบคุมราคา ของกระทรวงพาณิชย์